<poem>
ચિત્ત જ્યાં ભાવશૂન્ય છે,શિર જ્યાં ઉન્નત રહે છે,
જ્ઞાન જ્યાં મુક્ત છે,
ઘરઘરના વડાઓએ જ્યાં રાતદિવસ 
વસુધાના નાના નાના ટુકડા કરી મુક્યા નથી,
વાણી જ્યાં સુધી હદયના ઝરણામાંથી વહે છે,
કર્મનો પ્રવાહ જ્યાં દિશાએ દિશાએ 
અજસ્ત્રપણે સફળતા ભણી ઘસે છે,
તુચ્છ આચારની મરુ-રેતી
જ્યાં વિચારનાં ઝરણાંને ચૂસી લેતી નથી -
પૌરુષને શતધા છિન્નભિન્ન કરી નાખતી નથી,
તું જ્યાં સકલ કર્મ અને વિચારનો અગ્રણી છે :
તે સ્વાતંત્ર્ય-સ્વર્ગમાં, હે પિતા,
તારે પોતાના હાથે નિર્દય આઘાત કરીને,
ભારતને જાગૃત કર. 
</poem> 

નગીનદાસ પારેખનો અનુવાદ
ઇતિહાસ અને અનુવાદ
ગુજરાતી અનુવાદ
મૂળ બંગાળી સ્ક્રિપ્ટ